நாயன்மார்களில் அப்பரை தேர்ந்தெடுத்த நான், ஆழ்வார்களில் ஆண்டாளை தேர்ந்தெடுக்க ஆசைப்பட்டேன். 40 ஆண்டுகளாக என் நெஞ்சில் குவலையிட்டு கும்மியடித்துக் கொண்டிருக்கும் குரல் ஆண்டாளின் குரல். அவள் பாசுரங்களை பாடல் பாட பக்தி இல்லாத எனக்கு சக்தி பிறக்கிறது. தமிழ் பிறக்கிறது. அந்த ஓசையில் உணர்ச்சி இருக்கிறது. அந்த கவிதையில் ஒரு கவர்ச்சி இருக்கிறது. அழகியல் கொட்டிக் கிடக்கிறது என்றெல்லாம் ஆண்டாளை கொண்டாடி கொண்டாடி குதூகலித்தேன். ஆண்டாளின் பெருமைகளை எல்லாம் அங்கு உவந்து சொன்னேன்.